nahid-hub/BLUGE-bengali-wikipedia-section-title-prediction huggingface dataset:
মাইনর কাউন্টিজে ২৫ বছর বয়সে নরফোকের পক্ষে প্রথম খেলতে নামেন। এরপর সাসেক্স ক্লাবে যোগদান করে তাৎক্ষণিকভাবে সফলতার মুখ দেখেন। শুরুর দিকে ব্যাটসম্যান হিসেবে তাকে খেলতে দেখা যেতো। ১৯০৩ সালে তার বোলিংয়ের বৈপ্লবিক পরিবর্তন লক্ষ্য করা যায়। এ পর্যায়ে প্লাম ওয়ার্নারের নেতৃত্বাধীন মেরিলেবোন ক্রিকেট ক্লাবের সদস্যরূপে অস্ট্রেলিয়া গমন করেন। ঐ সফরে দুই টেস্টে অংশগ্রহণের সুযোগ হয় আলবার্ট রেল্ফের। তন্মধ্যে, সিডনিতে অনুষ্ঠিত প্রথম টেস্টে টিপ ফস্টারের সাথে নবম উইকেট জুটিতে মূল্যবান ১১৫ রান তুলে দলে গুরুত্বপূর্ণ ভূমিকা পালন করেছেন।

কাউন্টি ক্রিকেটে আলবার্ট রেল্ফ বেশ স্বতঃস্ফূর্ত ভূমিকায় অবতীর্ণ হয়েছিলেন। আটবার সহস্রাধিক রান ও শতাধিক উইকেটে গড়া ডাবল লাভের কৃতিত্বের স্বাক্ষর রেখেছেন। তন্মধ্যে ১৯১৩ সালে ১৮৪৬ রানের পাশাপাশি ১৪১ উইকেট দখল করেছিলেন তিনি। ফলশ্রুতিতে উইজডেনের ১৯১৪ সালের সংস্করণে অন্যতম বর্ষসেরা ক্রিকেটারের সম্মাননায় ভূষিত হন। তার ব্যাটিংয়ের ধরন প্রসঙ্গে উইজডেন মন্তব্য করে যে, উচ্চ পর্যায়ের ক্রিকেটে তার শতরান করা নিয়ে প্রথম দর্শনে সন্দিহান হলেও বলকে ব্যাট স্পর্শের জন্য অপেক্ষা করতেন যা দেখতে তেমন সুন্দর ছিল না। তবে মৌসুমের পর মৌসুম যখন রান সংগ্রহের দিকে উত্তরণ ঘটাতে থাকেন তখন নিশ্চয়ই কেউ এতে দ্বিমত পোষণ করবেন না।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. নিউজিল্যান্ডীয় ক্রিকেটে অংশগ্রহণ
titleD. টেস্ট ক্রিকেট
উত্তর: titleB
লর্ড ব্যাডেন পাওয়েল স্কাউট ও গাইড আন্দোলনের প্ৰতিষ্ঠাতা। তিনি জাতিতে একজন ইংরেজ এবং পেশায় একজন সৈনিক ছিলেন। তিনি মেয়েদের নিয়ে স্কাউট আন্দোলন আরম্ভ করার জন্য তার বোন এ্যাগনেস ব্যাডেন পাওয়েলকে অনুরোধ জানান। এতে তিনি উত্‍সাহিত হয়ে এই আন্দোলন শুরু করেন। এরপর তার স্ত্ৰী অলিভ লেডী ব্যাডেন পাওয়েল গাইড আন্দোলনকে ফলপ্ৰসূ করে তোলেন এবং এই আন্দোলনকে সম্প্ৰসারিত করার জন্য তিনি বিশ্বব্যাপী ভ্ৰমণ করেন। এর উন্নয়নের জন্য এবং এই আন্দোলনটিকে জনপ্ৰিয় করে তোলার জন্য তিনি বিশ্বনন্দিত হন। এরপর আস্তে আস্তে সারা বিশ্বে এই গার্ল গাইডিং আন্দোলন ছড়িয়ে পড়ে।

সঠিক অনুচ্ছেদ শিরোনাম কোনটি?
titleA. ইতিহাস
titleB. পটভূমি
titleC. গার্ল গাইডিং এর প্ৰতিজ্ঞা ও নিয়মাবলী
titleD. গার্ল গাইডের বিশ্ব সংগীত
উত্তর: titleB
ভাম্ব্রি ৬ বছর বয়সে টেনিস খেলতে শুরু করেন। তার বাবা চন্দর এবং মা ইন্দু। তিনি পরিবারের কনিষ্ঠতম। তার বোনেরা অঙ্কিতা ভাম্ব্রি ও সানা ভাম্ব্রি এবং তার খুড়তুত বোন আর ভাই, প্রেরণা ভাম্ব্রি এবং প্রতীক ভাম্ব্রি সবাই টেনিস খেলোয়াড়। তার প্রথম টেনিস কোচ ছিলেন আদিত্য সাচদেবা। বর্তমানে তিনি ইমপ্যাক্ট টেনিস একাডেমি প্রশিক্ষক স্টিফেন কুন এবং অভিমন্য সিংহের কাছে থেকে প্রশিক্ষণ গ্রহণ করছেন।

সঠিক অনুচ্ছেদ শিরোনাম কোনটি?
titleA. ২০১৭
titleB. ব্যক্তিগত ও প্রাথমিক জীবন
titleC. ২০১৬
titleD. ২০১৫
উত্তর: titleB
তিনি অন্টারিও নিউ ডেমোক্র্যাটিক পার্টি (এনডিপি) দলের হয়ে রাজনীতি করতেন। ফাতাহ ১৯৯৫ সালের প্রাদেশিক নির্বাচনে অংশ নিলেও ব্যর্থ হন। পরে তিনি হাওয়ার্ড হ্যামটনের জন্য কাজ করেন।

২০০৬ সালের জুলাইয়ে তিনি লিবারেল পার্টি অফ কানাডার বব রাইকে সমর্থন দিয়ে এনডিপি থেকে পদত্যাগ করেন।

২০০৮ সালের ২ অক্টোবরে একটি সংবাদ সম্মেলনে ফাতাহ নিউ ডেমোক্রেটিক পার্টি (এনডিপি) -এর সমালোচনা করেন। ফাতাহ জানান তিনি ১৭ বছর ধরে এনডিপি সমর্থন করেছিলেন কিন্তু আর সেই দলের সাথে যুক্ত হতে পারেননি। এলেক্সে ম্যাকদোনের অধীনে ইসলামপন্থীরা দলে ঢোকা শুরু করে এবং জ্যাক লেটনেরন অধীনে তিনি তাদের "বন্যা" পার্টিতে দেখেছেন।

২০১১ সালে ফাতাহ জানান তিনি টুইটারে হুমকি পেয়েছেন। ফাতাহ টরন্টো পুলিশের সাথে যোগাযোগ করে এবং ৫১ ডিভিশনের ২ জন পুলিশ অফিসারের সাথে সাক্ষাৎ করেন। ফাতাহ জানান সেই অফিসারদের মধ্যে একজন মুসলিম, যিনি এর পূর্ববর্তী মৃত্যুর হুমকি মধ্যে একটি তদন্ত বন্ধ করে এবং জানায় কোনো মৃত্যুর হুমকি নেই। ফাতাহ এই ঘটনায় টরন্টো পুলিশের সমালোচনা করেন।

২০১৫ সালে টরন্টো সান পত্রিকায় ফাতাহ লিখেন তিনি ২০১৫ সালের ফেডারেল নির্বাচনে কনজারভেটিভ পার্টির প্রার্থী স্টেফেন হার্পারকে ভোট দিতে যাচ্ছেন। ফাতাহ মার্কিন যুক্তরাষ্ট্রে ২০১৬ সালের রাষ্ট্রপতি নির্বাচনে ডোনাল্ড ট্রাম্প এবং বার্নি স্যান্ডার্স উভয়কেই সমর্থন করেছেন।

সঠিক অনুচ্ছেদ শিরোনাম কোনটি?
titleA. মধ্যপ্রাচ্য
titleB. রাজনৈতিক কর্মকান্ড
titleC. জীবনী
titleD. ইসলামী মৌলবাদ
উত্তর: titleB
হাডসন-ওডোই, ২০০৭ সালে ইংলিশ ক্লাব চেলসি-এ যোগ দেন এবং ২০১৬ সালের আগস্ট মাসে ক্লাবটির অনুর্ধ-১৮ দলের হয়ে অভিষিক্ত হন। অভিষেকের পর ক্লাবের হয়ে তার সর্বমোট ২৫ টি উপস্থিতিতে ৮ বার বল প্রতিপক্ষের জালে জড়ান, কিশোরদের এফএ ইয়থ কাপ-এ অনুর্ধ-১৮ দলটিকে তাদের ৮টি খেলায় জয় পেতে সাহায্য করেন। এর পরবর্তীতে, হাডসন-ওডোই মাত্র ১৬ বছর বয়সে ক্লাবটির অনুর্ধ-২৩ বয়স ভিত্তিক দলে জায়গা পান এবং দলটির হয়ে ইএফএল ট্রফি নামক প্রতিযোগিতায় তিনটি ম্যাচে চারটি গোল করেন, যেগুলোর মধ্যে অন্যতমটি হল, লিগ ওয়ান-এর দল প্লেমাউথ আর্গেলে-এর সাথে ২-২ গোলে ড্র হওয়া ম্যাচটির দুটি গোলই তার করা। 

২০১৭ সালের ২০ ডিসেম্বর, হাডসন-ওডোই ইএফএল কাপ-এ আরেক ইংলিশ দল বোর্নমাউথ-এর বিপক্ষে খেলায় চেলসির প্রথম সারির দলের ম্যাচের দিনের জন্য সম্মিলিত দলে জায়গা পান, পুরো খেলাটিতে তাকে কারও বদলে মাঠে নামানো হয়নি, খেলাটিতে তার দল ২-১ গোলে জয় পায়। ২০১৮ সালের ২৮শে জানুয়ারী, হাডসন-ওডোই চেলসির প্রথম সারির দলের হয়ে এফএ কাপ-এর খেলায় ইংলিশ ক্লাব নিউক্যাসল ইউনাইটেড-এর বিপক্ষে খেলায় অভিষিক্ত হন। ঘরের মাঠে হওয়া খেলাটিতে তিনি তার দলের আরেক খেলোয়াড় পেডরো-এর বদলে ম্যাচ চলাকালীন ৮১ মিনিটে মাঠে নামেন, খেলাটিতে চেলসি ৩-০ গোলে জয় পায়। একই বছরের ৩১ জানুয়ারী, ইংলিশ ক্লাব বোর্নমাউথ-এর বিপক্ষে বদলি খেলোয়াড় হিসেবে সাঠে নামার মধ্য দিয়ে তার বিশ্বের সবচেয়ে জনপ্রিয় ঘরোয়া ফুটবল লিগ ইংলিশ প্রিমিয়ার লিগ অভিষেক হয়, যেখানে তার দল ৩-০ গোল ব্যবধানে হেরে যায়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. চেলসি
titleC. ক্লাব খেলোয়াড়ী জীবন
titleD. আন্তর্জাতিক খেলোয়াড়ী জীবন
উত্তর: titleB
নাহিম রাজ্জাকের জন্ম রাজনৈতিক পরিবারে। তারঁ পিতা আব্দুর রাজ্জাক (রাজনীতিবিদ) ছিলেন মুক্তিযোদ্ধা এবং মহান মুক্তিযুদ্ধের অন্যতম সংগঠক। আব্দুর রাজ্জাক ষাটের দশকের ছাত্র আন্দোলন 'নিউক্লিয়াস' এর তিনজন গঠনকালীন সদস্যের একজন এবং বাংলাদেশের রাজনীতিতে অন্যতম প্রভাবশালী নেতা। মুক্তিযুদ্ধের পূর্বে তিনি পূর্ব পাকিস্তান ছাত্র লীগের সাধারণ সম্পাদকের দায়িত্ব পালন করেছিলেন এবং যুদ্ধের সময় তিনি স্বেচ্ছাসেবক বাহিনীর প্রধান হিসেবে কাজ করেন। পরবর্তী সময়ে তিনি আওয়ামী লীগের প্রেসিডিয়াম সদস্য এবং উপদেষ্টা বোর্ডের সদস্য হিসেবে দায়িত্ব পালন করেন। তিনি ১৯৭০ এর প্রাদেশিক নির্বাচনে জয়লাভ করেছিলেন। তিনি স্বাধীন বাংলার পাঁচবারের সংসদ সদস্য, ১৯৯৬ - ২০০১ আওয়ামী লীগ সরকারের পানিসম্পদ মন্ত্রনালয়ের সাবেক মন্ত্রী ছিলেন। নাহিম রাজ্জাকের মা, ফরিদা রাজ্জাক ছিলেন একজন শিক্ষক এবং সমাজকর্মী। তিনি বিভিন্ন শিক্ষা প্রতিষ্ঠানের পাশাপাশি আব্দুর রাজ্জাক ফাউন্ডেশনের চেয়ারপারসন হিসেবে দায়িত্ব পালন করছেন।

নাহিম রাজ্জাক এবং মালেয়া হোসাইন দম্পতির দু'জন পুত্রসন্তান রয়েছে।

সঠিক অনুচ্ছেদ শিরোনাম কোনটি?
titleA. পারিবারিক তথ্য
titleB. রাজনৈতিক জীবন
titleC. পুরস্কার ও সম্মাননা
titleD. শিক্ষা জীবন
উত্তর: titleA
সত্তরের দশকে অর্থাৎ ১৯৭৮ সালের ২৯শে ডিসেম্বর কিছু সংখ্যক ছাত্রছাত্রী ও শিক্ষকের সমন্বয়ে রাজশাহী চারু ও কারুকলা মহাবিদ্যালয় কার্যক্রম শুরু করে। এর প্রতিষ্ঠাকালীন অধ্যক্ষ ছিলেন প্রফেসর বনিজুল হক। তৎকালীন সময়ে এটি রাজশাহী শহরে টিচার্স ট্রেনিং কলেজ চত্ত্বরে অবস্থিত ছিল।

১৯৮৩-৮৪ সালে রাজশাহী বিশ্ববিদ্যালয়ের শহীদ হবিবুর রহমান হলের উত্তরে রেল লাইন সংলগ্ন ১০ বিঘা জমির ওপর এই শিক্ষা প্রতিষ্ঠানের নিজস্ব ভবন নির্মিত হয়। নব্বইয়ের দশকে ১৬ জন শিক্ষক, ১৪ জন কর্মচারী এবং কিছু শিক্ষর্থীর সমন্বয়ে এর পাঠদান কার্যক্রম শুরু হয়। চারুকলা শিক্ষাকে সম্প্রসারিত করার লক্ষে বিশ্ববিদ্যালয় কর্তৃপক্ষ ১৯ মার্চ ১৯৯৪ সালে মহাবিদ্যালয়টিকে বিশ্ববিদ্যালয়ের প্রসাসনিক কাঠামোর অধিনে এনে চারুকলা বিভাগ নামকরণ করে। পরবর্তীতে এটি অনুষদের মর্যদা লাভ করে।

সঠিক অনুচ্ছেদ শিরোনাম কোনটি?
titleA. বিজ্ঞান অনুষদ
titleB. অনুষদসমূহ
titleC. আইন অনুষদ
titleD. ইতিহাস ও প্রতিষ্ঠা
উত্তর: titleD
কলকাতায় ইংরেজ বসতি স্থাপিত হয় ১৬৯০ সালে। এরপর থেকেই এই অঞ্চলে দ্রুত নগরায়ণ শুরু হয়। তবে প্রথমদিকে কলকাতায় কোনও পৌর প্রশাসনিক ব্যবস্থা গড়ে ওঠেনি। বিচারকাজ সম্পাদনের উদ্দেশ্যে ১৭২৬ সালে প্রথম রাজকীয় সনদবলে একটি ‘মেয়রস কোর্ট’ বা মেয়রের আদালত চালু হয়। এই সংস্থা কিছু পৌর পরিষেবার দায়িত্বও গ্রহণ করেছিল। ১২ আগস্ট ১৭৬৫ তারিখে ইস্ট ইন্ডিয়া কোম্পানি বাংলার দেওয়ানি লাভ করলে, কিছু পৌর প্রশাসনিক সংস্কার সাধনের ক্ষমতাও লাভ করে। ১৭৭৩ সালে কলকাতাকে ব্রিটিশ ভারতের রাজধানী ঘোষণা করা হলে একটি শক্তিশালী পৌরসংগঠনের দাবি জোরালো হয়। সেই সময় ছোটখাট একটি পরিষেবা ব্যবস্থা ও একটি ক্ষুদ্রাকার পুলিশ ব্যবস্থা স্থাপিত হয়। ১৭৯৪ সালে পৌর প্রশাসনের দায়িত্ব কালেক্টরের হাত থেকে ‘জাস্টিস অফ দ্য পিস ফর দ্য টাউন’-এর হাতে তুলে দেওয়া হয়।

উনিশ শতকে কলকাতা ব্রিটিশ সাম্রাজ্যের দ্বিতীয় নগরে পরিণত হলে বাংলার গভর্নর-জেনারেল নানাভাবে শহরের পৌরকাঠামোর উন্নতিসাধনের চেষ্টা করতে থাকেন। ১৮৪৭ সালে করদাতাদের দ্বারা নির্বাচিত ৭জন বেতনভুক কর্মচারীর অধীনে একটি পৌরবোর্ড স্থাপিত হয়। এই বোর্ড শহরের উন্নয়নের জন্য সম্পত্তি ক্রয় ও রক্ষণ, রাস্তা-সংস্কার এবং নিকাশি-সংস্কারের দায়িত্ব পায়। ১৮৫২ সালে দুজন নির্বাচিত ও দুজন সরকার মনোনীত সদস্যযুক্ত নতুন একটি বোর্ড এই বোর্ডের স্থলাভিষিক্ত হয়। গৃহনির্মাণ, আলো, ঘোড়া ও গাড়ির উপর কর ধার্য হয়। ১৮৬৩ সালে আরেকটি নতুন বোর্ড স্থাপিত হয় যেটি তার নিজস্ব ভাইস-চেয়ারম্যান নির্বাচন করে ও একজন নিয়মিত স্বাস্থ্য আধিকারিক, ইঞ্জিনিয়ার, সার্ভেয়ার, ট্যাক্স কালেক্টর ও অ্যাসেসর নিয়োগ করে। এই সময়েই নিকাশি ও জলসরবরাহ ব্যবস্থার উন্নতি ঘটে। ১৮৭৪ সালে নিউ মার্কেট ও ১৮৬৬ সালে মিউনিসিপ্যাল স্লটার হাউস স্থাপিত হয়। ফুটপাথ নির্মাণসহ, রাস্তাঘাটের উন্নতি ঘটে।

১৮৭৬ সালে ৭২ জন কমিশনার নিয়ে নতুন কর্পোরেশন স্থাপিত হয়। তাদের মধ্যে ৪৮ জন ছিলেন করদাতাদের দ্বারা নির্বাচিত ও ২৪ জন সরকার মনোনীত। এই সময় হাওড়া ও শিয়ালদহ স্টেশনদুটি হ্যারিসন রোড (বর্তমানে মহাত্মা গান্ধী রোড) দ্বারা যুক্ত হয়।

১৯২৩ সালে সুরেন্দ্রনাথ বাংলা সরকারের স্থানীয় স্বায়ত্তশাসন মন্ত্রী নিযুক্ত হলে তিনি আইন মোতাবেক কলকাতা কর্পোরেশনের গণতন্ত্রীকরণ করেন। সংস্থার দায়িত্ব বৃদ্ধি পায় ও সরকারের এর উপর হস্তক্ষেপের অধিকার খর্ব করা হয়। মানিকতলা, কাশীপুর, চিৎপুর ও গার্ডেনরিচ এবং নতুন বন্দর অঞ্চলের বিরাট অংশ কলকাতা কর্পোরেশনের এক্তিয়ারভুক্ত হয়। মহিলারা ভোটাধিকার অর্জন করেন। পরবর্তীকালে সুরেন্দ্রনাথের সম্মানে কর্পোরেশনের সম্মুখস্থ পথটি সুরেন্দ্রনাথ ব্যানার্জি রোড নামে চিহ্নিত করা হয়।

স্বাধীনতার পর ১৯৫১ ও ১৯৫৬ সালে কর্পোরেশন আইন সংশোধন করা হয়। ১৯৮০ সালে পশ্চিমবঙ্গ সরকার শেষবার এই আইন সংশোধন করেন ও এই সংশোধনী কার্যকর হয় ১৯৮৪ সালে। ১৯৯২ সালে ভারতীয় সংবিধানের ৭৪তম সংশোধনী বলে পশ্চিমবঙ্গের আইনসভা সামাজিক ন্যায় ও আর্থিক উন্নয়নের স্বার্থে পরিকল্পনা গ্রহণের ক্ষমতা দান করে কলকাতা পৌরসংস্থাকে। ২০০১ সালে কলকাতা শহরের ইংরেজি নাম ‘ক্যালকাটা’ বদলে ‘কলকাতা’ করা হলে, পৌরসংস্থাও নাম পরিবর্তন করে ‘কলকাতা মিউনিসিপ্যাল কর্পোরেশন’ নামে পরিচিত হয়। 

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসনিক বিভাগ
titleC. গঠন
titleD. কার্যাবলি
উত্তর: titleA
গোল্ডবার্গ এর জন্ম এবং বেড়ে উঠা টুলসা,উক্লাহোমায়, তিনি তুলসা এডিসন হাই স্কুলে পড়াশোনা করেছেন। তিনি ফুটবল ভালোবাসতেন এবং ১৬ বছর বয়সে ফুটবল খেলা শুরু করেন। গোল্ডবার্গ এর মা একজন ক্ল্যাসিকাল বেহালাবাদক ছিলেন, অন্যদিকে তার পিতা হাভার্ড বিশ্ববিদ্যালয় এর গায়ানোলজিস্ট এর শিক্ষক ছিলেন। ইথেল বিভিন্ন প্রজাতির ফুল ফোটাতেন,এবং তার প্রদর্শনীতে পুরস্কারও অর্জন করেছিলেন। তার ভাই মাইকেল কোলোরাডোতে সঙ্গিত ক্লাবের মালিক।

গোল্ডবার্গ প্রথমে কুস্তিতে আসতে চাননি, এমনকি তিনি য়ুম কিপ্পুর এর অফারকে না করে দিয়েছিলেন। তার রোমানিয়ান পরদাদা রোমান থেকে আমেরিকা এসে নাগরিকত্ব গ্রহণ করেছিলেন। তার আরেক দাদা উইলি রাশিয়ার নাগরিক।

সঠিক অনুচ্ছেদ শিরোনাম কোনটি?
titleA. ডাব্লিউসিডাব্লিউ
titleB. প্রাথমিক জীবন
titleC. প্রশিক্ষণ এবং প্রাথমিক ম্যাচ (১৯৯৬-১৯৯৭)
titleD. পেশাদারি কুস্তি জীবন
উত্তর: titleB
ইন্দ্রানী রহমান চেন্নাইতে (তৎকালীন মাদ্রাজ) জন্মগ্রহণ করেন। তিনি রামালাল বলরাম বাজপাইয়ের (১৮৮০-১৯৬২) কন্যা, যিনি কিছুকাল ইন্দো-আমেরিকান লিগের প্রেসিডেন্ট ছিলেন। তাঁর পিতা রামালাল বাজপাইয়ের আদি নিবাস উত্তর ভারতে ছিল, যিনি একজন রসায়নবিদ, আমেরিকায় গিয়েছিলেন উচ্চশিক্ষার জন্যে। সেখানেই তার সাথে পরিচয় এবং বিয়ে করেন এস্থার লুয়েলা শেরম্যানকে, যিনি জন্মসূত্রে আমেরিকান। জন্ম ১৮৯৩ খ্রিস্টাব্দে পেটোস্কি, মিশিগানে, (মৃত্য ১৯৮২), এস্থার বিয়ের সময় হিন্দু ধর্ম গ্রহণ করেছিলেন এবং 'রাগিণী দেবী' নাম পরিগ্রহ করেছিলেন।'

১৯২০-এর দশকে এই দম্পতি ভারতে চলে আসেন। সেই সময় রামলাল লালা লাজপত রায় প্রতিষ্ঠিত "ইয়ং ইন্ডিয়া" পত্রিকার সহযোগী সম্পাদক হিসেবে কাজ শুরু করেন। ভারতের স্বাধীনতার পর তিনি নিউ ইয়র্কে ভারতের রাষ্ট্রদূত হন এবং ইন্দো-আমেরিকান লিগের প্রেসিডেন্ট হয়েছিলেন। ইতিমধ্যে, রাগিণী ভারতীয় ধ্রুপদী নৃত্যের একজন উৎসাহী প্রকাশক হয়েছিলেন এবং নৃত্যের পুনর্জাগরণ ও পোষণে তাঁর জীবন উৎসর্গ করেছিলেন। মহীশূরের মহান "রাজাদাসী" (রাজকন্যা) জেট্টি তয়াম্মার সঙ্গে সৌভাগ্যপূর্ণ সাক্ষাতের পর এটা ঘটেছিল, যাঁর কাছে তিনি ভরতনাট্যম শিক্ষা শুরু করেছিলেন। এরপর তিনি চেন্নাইয়ের রাজকন্যা গৌরী আম্মার অধীনে তালিম নিয়ে নিজের নৃত্য প্রতিভার স্ফূরণ ঘটান। রাগিণী নিজে সেই সময় একজন সুপ্রসিদ্ধ নৃত্যশিল্পী হয়েছেন, এবং ১৯৩০-এর দশকের সবচেয়ে প্রতিষ্ঠিত প্রকাশকদের একজন ছিলেন। সেই সময়কালে রাগিণী কথাকলি প্রতিদ্বন্দ্বীদের মধ্যেও শ্রেষ্ঠ হয়েছিলেন।

ইন্দ্রানী চেন্নাইতে এক মিশ্র-জাতি পরিবারে এই দম্পতির ঘরে জন্মগ্রহণ করেছিলেন। তিনি সংস্কারমুক্ত এবং স্বাধীনভাবে তাঁর আমেরিকান মায়ের কাছে প্রতিপালিত হয়েছিলেন, যিনি তাঁকে সুন্দরী প্রতিযোগিতায় অংশগ্রহণ করতে অনুপ্রেরণা দিতেন। সারা দেশ থেকে সুন্দরী প্রতিযোগিতায় অল্পসংখ্যক অংশগ্রহণকারীকে রাজি করানো গিয়েছিল, ইন্দ্রানী ১৯৫২ খ্রিস্টাব্দে 'মিস ইন্ডিয়া' সম্মানে ভূষিত হয়েছিলেন। তিনি সেই সময় মাত্র পনেরো বছরের এক স্কুলছাত্রী ছিলেন, তখন তিনি ভারতীয় আইন অনুসারে নাবালক; তিনি তাঁর থেকে দ্বিগুণ বয়সের এক বিশ্বখ্যাত স্থপতি, তিরিশ বছর বয়সী হাবিব রহমানের সঙ্গে গোপনে পালিয়ে গিয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. মৃত্যু
titleD. পশ্চাৎপট ও পরিবার
উত্তর: titleD
বৌদ্ধধর্ম হল দেশটির তৃতীয়-বৃহত্তম ধর্ম, শতাংশের দিক থেকে ০.৬ শতাংশ। আবাসিক ঘনত্বের দিক থেকে বাংলাদেশি বৌদ্ধগণ চট্টগ্রাম পাহাড়ি এলাকার আদিবাসী গোষ্ঠীদের (বিশেষত চাকমা, মারমা ও তেঞ্চাঙ্ঘা জনগোষ্ঠী)মধ্যে অধিক ও উপকূলীয় চট্টগ্রামে ব্যাপকসংখ্যক বৌদ্ধ বাস করে। খ্রিস্টধর্ম হল দেশের চতূর্থ-বৃহত্তম ধর্ম, সংখ্যায় ০.৪ শতাংশ।

বাংলাদেশের সংবিধান ইসলামকে রাষ্ট্রধর্ম ঘোষণা করলেও ধর্মভিত্তিক রাজনীতি নিষিদ্ধ করেছে। এতে হিন্দু, বৌদ্ধ, খ্রিস্টান ও সকল ধর্মের মানুষের সমান স্বীকৃতি নিশ্চিত করে। ১৯৭২ সাল থেকে, বাংলাদেশ হল দক্ষিণ এশিয়ার প্রথম সাংবিধানিক-ধর্মনিরপেক্ষ দেশ।

সঠিক অনুচ্ছেদ শিরোনাম কোনটি?
titleA. প্রচারমাধ্যম ও চলচ্চিত্র
titleB. বৌদ্ধ ও খ্রিস্ট ধর্ম
titleC. মুদ্রাব্যবস্থা
titleD. খেলাধূলা
উত্তর: titleB
সন্দেহাতীতভাবেই অ্যালেক বেডসারের যোগ্য সঙ্গীর প্রয়োজনীয়তা ইংল্যান্ড দল অনুধাবন করতে থাকে। তার বয়সও তখন কথা বলতে শুরু করেছে। এরপর তিনি আরও ছয় বছর নটসদের সাথে খেলে ১৯৫৪ সালে অবসর গ্রহণ করেন। এছাড়াও, পায়ের আঘাত প্রাপ্তি তাকে খেলায় অংশগ্রহণ করা থেকে দূরে সরিয়ে রাখে। ১৯৫০ সালের পর তিনি ৯৫ উইকেট পেয়েছিলেন। এরপর বাটলারের খেলোয়াড়ী জীবন উপর্যুপরি আঘাতে জর্জরিত ছিল। ১৯৫৪ সালের শুরুতে চিকিৎসকের পরামর্শক্রমে অবসর নিতে বাধ্য হন তিনি। ২৪.৪৪ গড়ে উইকেট পান। কিন্তু অন্যান্য কাউন্টির মাঠ বিবেচনায় নটিংহ্যামশায়ারের পিচে তা বিশাল সাফল্যরূপে বিবেচিত ছিল।

১৭ জুলাই, ১৯৯১ তারিখে ৭৮ বছর বয়সে নটিংহ্যামশায়ারের লেন্টনে হ্যারল্ড বাটলারের দেহাবসান ঘটে।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. অবসর
titleC. আন্তর্জাতিক ক্রিকেট
titleD. খেলার ধরন
উত্তর: titleB
ভারসাম্যযুক্ত কপিরাইট আইন, সার্চ ইঞ্জিন এবং সফ্টওয়্যার বিকাশকারীদের মতো অনেক উচ্চ প্রযুক্তির ব্যবসায়ের একটি অর্থনৈতিক সুবিধা দেয়। প্রযুক্তি শিল্প নয় যেমন বীমা, আইনি পরিষেবা এবং সংবাদপত্রের প্রকাশকদের জন্যও ন্যায্য ব্যবহার অত্যন্ত গুরুত্বপূর্ণ।

সেপ্টেম্বর ১২, ২০০৭-এ, দা কম্পিউটার এন্ড কমুনিকেশন্স ইনডাস্ট্রি এসোসিয়েসান(সিসিআইএ), গুগল ইনক.মাইক্রোসফ্ট ইনক., অরাকেল কর্পোরেশন, সান মাইক্রোসিস্টেমস, ইয়াহু! এবং অন্যান্য উচ্চ- প্রযুক্তি সংস্থাগুলি, একটি সমীক্ষা প্রকাশ করেছে যে মার্কিন কপিরাইট আইনগুলিতে ন্যায্য ব্যবহার ব্যতিক্রমগুলি মোট মার্কিন জিডিপির এক-ছয় ভাগের প্রতিনিধিত্বকারী মার্কিন যুক্তরাষ্ট্রের অর্থনীতির জন্য $ ৪.৫ ট্রিলিয়ন ডলারের বেশি দায়বদ্ধ ছিল। ওয়াল্ড ইন্টেলেকচুয়াল প্রপার্টি সংস্থার দ্বারা বিকাশিত একটি পদ্ধতি ব্যবহার করে এই গবেষণাটি করা হয়েছিল।

সমীক্ষায় দেখা গেছে যে ন্যায্য ব্যবহারের উপর নির্ভরশীল শিল্পগুলি মার্কিন যুক্তরাষ্ট্রে আঠারোো শতাংশেরও বেশি আর্থিক বৃদ্ধির জন্য এবং প্রায় এগারো মিলিয়ন আমেরিকান কর্মের জন্য সরাসরি দায়ী "মার্কিন যুক্তরাষ্ট্রের অর্থনীতি ক্রমবর্ধমান জ্ঞানভিত্তিক হয়ে উঠার সাথে সাথে ন্যায্য ব্যবহারের ধারণাটি আর বিমূর্ত আলোচনার ও আইনি হতে পারে না এটি ডিজিটাল যুগের এক ভিত্তি এবং আমাদের অর্থনীতির এক ভিত্তি," রাষ্ট্রপতি এড ব্ল্যাক বলেছেন, এবং সিসিআইএর প্রধান নির্বাহী কর্মকর্তা ] "বিগত দশ বছরে অভূতপূর্ব অর্থনৈতিক প্রবৃদ্ধির বেশিরভাগ অংশই ন্যায্য ব্যবহারের মতবাদকে দেওয়া যেতে পারে, কারণ ইন্টারনেট নিজেই একটি সীমাবদ্ধ এবং লাইসেন্সবিহীন উপায়ে বিষয়বস্তু ব্যবহারের দক্ষতার উপর নির্ভর করে।" 

সঠিক অনুচ্ছেদ শিরোনাম কোনটি?
titleA. আন্তর্জাতিক প্রভাব
titleB. সামাজিক মাধ্যম
titleC. ৪ কাজের মানের উপর প্রভাব
titleD. ন্যায্য ব্যবহার সম্পর্কে নীতি যুক্তি
উত্তর: titleD
রুবেল বাংলা ছবিতে অ্যাকশন হিরো হিসেবে বেশি পরিচিত।এছাড়া লড়াকু নায়ক,বাংলার ব্রুসলী, সুপারষ্টার, মেঘাষ্টার নামেও পরিচিত।তিনি ২৪ বছর বয়সে ১৯৮৬ সালে "লড়াকু" চলচ্চিত্রে অভিনয় করার মধ্যে দিয়ে চলচ্চিত্রে প্রবেশ করেন। এই ছবির পরিচালনা করেন শহীদুল ইসলাম খোকন। তাছাড়াও তিনি সামাজিক,রোমান্টিক,কমেডী ঘরানার ছবিও করছেন। পরবর্তীতে খোকনের সাথে জুটি বেঁধে ২৭ টি ছবিতে অভিনয় করেছেন। ব্যতিক্রমী ভাবনার সব ছবি দুজনে মিলে উপহার দিয়েছেন তারা দুজন। তাদের সব ছবিই পেয়েছে আকাশ্চুম্বী ব্যবসায়িক সাফল্য।তাদের দুজনের কাজের মধ্যে প্রায় শবগূলা ছবিই টানা হাউজফুলের রেকর্ড আছে। ২০০২ সালে মুক্তিপ্রাপ্ত ‘চাই ক্ষমতা’ রুবেল আর খোকন জুটির শেষ ছবি। নায়ক রুবেল অভিনীত কোন ছবিই প্রায় দেড় যুগের বেশি সময় ফ্লপ বা ব্যাবসায়িক ভাবে ব্যর্থ হয়নী।এমনকি রুবেল অভিনীত প্রথম টানা ১০টি মুক্তিপ্রাপ্ত ছবিই ছিল বাম্পারহিট এবং সুপার হিট।লড়াকু নায়ক রুবেল একাধারে নায়ক, প্রযোজক,পরিবেশক কণ্ঠশিল্পী ও চিত্রপরিচালক, ফাইট ডিরেক্টর । রুবেল শুধু একজন অভিনেতাই ছিলেন না সেই শুরু থেকেই তিনি অভিনয়ের পাশাপাশি ফাইট ডাইরেক্টর হিসেবেও সফল ছিলেন। তার সবগুলো ছবিতেই নিজস্ব ফাইটিং গ্রুপ ‘দ্যা একশন ওয়ারিয়রস’ নামে একটি ফাইটিং গ্রুপ ছিল।
লড়াকু নায়ক, 
সুপারষ্টার,
মার্শাল কিংবদন্তি, 
বাংলার ব্রুসলী, 
একশান হিরো , 
আনপ্যারালাল হিরো নামে ও ব্যাপক পরিচিত। 

সঠিক অনুচ্ছেদ শিরোনাম কোনটি?
titleA. চলচ্চিত্র জীবন
titleB. পুরস্কার
titleC. প্রাথমিক জীবন
titleD. পারিবারিক জীবন
উত্তর: titleA
দেশীয় রাজন্যবর্গের অবস্থান ছিল বিভক্ত। কোন কোন রাজ্য যেমন বিকানির ও জওহর আদর্শগত ও দেশপ্রেমের কারণে স্বাধীন ভারতে যোগদান করতে ইচ্ছা প্রকাশ করে। অনেক রাজ্য মনে করে যে তারা তাদের ইচ্ছামত ভারত অথবা পাকিস্তানে যোগদান করতে পারে, স্বাধীন সার্বভৌম রাষ্ট্র হিসেবে অবস্থান করতে পারে অথবা অপর দেশীয় রাজ্যগুলির সাথে একযোগে কোন যুক্তরাষ্ট্রীয় কাঠামোর অন্তর্গত হতে পারে। ভূপাল, ত্রিবাঙ্কুর ও হায়দ্রাবাদ ঘোষণা করে তারা ভারত বা পাকিস্তান কোন অধিরাজ্যেই যোগ দেবে না। হায়দ্রাবাদ ইউরোপীয় রাষ্ট্রগুলোতে নিজের বাণিজ্য প্রতিনিধি নিয়োগ করে এবং সমুদ্রপথে বাণিজ্যের উদ্দেশ্যে পর্তুগালের কাছ থেকে গোয়া কেনা বা ভাড়া নেওয়ার জন্য আলোচনা শুরু করে। থোরিয়াম সম্ভারের জন্য ত্রিবাঙ্কুর তার কৌশলগত গুরুত্বের উল্লেখ করে পাশ্চাত্য রাষ্ট্রগুলোর কাছে সার্বভৌমত্বের স্বীকৃতি চায়। কোন কোন রাজ্য সমস্ত দেশীয় রাজ্যগুলোকে নিয়ে উপমহাদেশে ভারত ও পাকিস্তানের বিকল্প একটি তৃতীয় রাষ্ট্রের পরিকল্পনা করে। ভোপাল অন্যান্য দেশীয় রাজ্যগুলোকে সঙ্গে নিয়ে মুসলিম লিগের সাথে সমঝোতা করে ভারতীয় জাতীয় কংগ্রেসের ভারতে যোগদানের চাপকে প্রতিহত করার চেষ্টা করে।

প্রায় সকল অমুসলিমপ্রধান দেশীয় রাজ্যের ভারতে যোগদানে আপত্তি ধীরে ধীরে বিলোপ হওয়ার ক্ষেত্রে একাধিক কারণ অবদান রাখে। দেশীয় রাজ্যগুলোর মধ্য বাস্তবে কোন ঐক্য ছিল না। ছোট ছোট রাজ্যগুলো বড় রাজ্যগুলো তাদের রক্ষা করবে এটা বিশ্বাস করত না। হিন্দু রাজারা মুসলিম শাসকদের বিশ্বাস করতেন না। বিশেষ করে ভোপালের নবাব স্বাধীনতার অন্যতম প্রবক্তা হামিদুল্লাহ্‌ খানকে পাকিস্তানের দালাল মনে করা হত। অনেক রাজ্য আবার ভারতে অন্তর্ভুক্তিকে ভবিতব্য মনে করে কংগ্রেসের সাথে যোগাযোগ স্থাপনের চেষ্টা করতে থাকে এই আশায় যদি সমর্পণ চুক্তির সময় বাড়তি সুযোগ সুবিধা আদায় করা যায়। যে রাজ্যগুলো ভেবেছিল জোটবদ্ধ হয়ে মুসলিম লিগের সাহায্যে কংগ্রেসের ভারতে অন্তর্ভুক্তির চাপকে প্রতিহত করতে পারবে, মুসলিম লিগ গণপরিষদে যোগ না দেওয়ায় সে আশা ভেঙে যায়। ২৮ এপ্রিল, ১৯৪৭ সালে গণপরিষদে বরোদা, বিকানির, কোচিন, গোয়ালিয়র, জয়পুর, যোধপুর, পাটিয়ালা ও রেওয়া যোগ দিলে একযোগে গণপরিষদ বয়কটের পরিকল্পনাও ভেস্তে যায়।

বহু দেশীয় রাজ্যেই রাজা স্বাধীনতার পক্ষে হলেও প্রজারা তাদের রাজ্যের ভারতে অন্তর্ভুক্তির পক্ষে ছিল, অর্থাৎ শাসকগোষ্ঠীর ইচ্ছা প্রজারা সমর্থন করেনি। ত্রিবাঙ্কুরে দেওয়ান সি পি রামস্বামীকে খুনের চেষ্টা হলে ত্রিনাঙ্কুরের রাজা স্বাধীনতার পরিকল্পনা ত্যাগ করেন। কিছু কিছু রাজ্যের দেওয়ান অথবা মুখ্যমন্ত্রী রাজাকে বুঝিয়ে ভারতের অন্তর্ভুক্তিতে রাজি করান। দেশীয় রাজ্যসমূহের ভারতে যুক্ত হওয়ার ক্ষেত্রে বস্তুত লর্ড মাউন্টব্যাটেন, সর্দার বল্লভভাই প্যাটেল এবং ভি.পি. মেনন প্রমুখেরাই মুখ্য ভূমিকা রাখেন। পরবর্তী দুইজন রাজ্যবিভাগের রাজনৈতিক এবং প্রশাসনিক প্রধান ছিলেন, যা দেশীয় রাজ্যসমূহের সাথে সম্পর্কে ভূমিকা রাখে।

সঠিক অনুচ্ছেদ শিরোনাম কোনটি?
titleA. ব্রিটিশ ভারতের দেশীয় রাজ্যসমূহ
titleB. দেশীয় রাজন্যবর্গের অবস্থান
titleC. জুনাগড়
titleD. সীমান্তবর্তী রাজ্যসমূহ
উত্তর: titleB
ব্রিজনর্থ গ্রামার স্কুলে অধ্যয়ন করেন। ১৮ বছর বয়সে ল্যাঙ্কাশায়ার কাউন্টি ক্রিকেট ক্লাবে অংশগ্রহণ করেন। দুই বছর পর ১৯৩৫ সালে দলের পূর্ণাঙ্গ সদস্য হন। সমগ্র খেলোয়াড়ী জীবনের ৫৯২টি প্রথম-শ্রেণীর ক্রিকেট খেলায় অংশগ্রহণ করেছেন।

দ্বিতীয় বিশ্বযুদ্ধের কারণে খেলোয়াড়ী জীবন বিভক্ত হয়ে পড়ে। যুদ্ধ শুরু হলে তার খেলোয়াড়ী জীবনের বিঘ্ন ঘটে। রয়্যাল এয়ার ফোর্সে শারীরিক শিক্ষক হিসেবে নিযুক্ত হন।

১৯৪৮ সালে ল্যাঙ্কাশায়ারের পক্ষে আর্থিক সুবিধার আওতায় £১৪০০০ পাউন্ড-স্টার্লিং আয় করেন। ১৯৫৪ সালে ল্যাঙ্কাশায়ারের প্রথম পেশাদার অধিনায়ক হিসেবে নিযুক্ত হন ওয়াশব্রুক। এ দায়িত্বে তিনি ১৯৫৯ সাল পর্যন্ত ছিলেন। ঐ সালে তিনি দ্বিতীয়বারের মতো আর্থিক সুবিধার আওতায় £১,৫২০ পাউন্ড-স্টার্লিং লাভ করেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অবসর
titleC. কাউন্টি ক্রিকেট
titleD. খেলার ধরন
উত্তর: titleC
২০০৩ সালের মে মাসে বাংলাদেশে হাইকোর্টের একটি আইন দশজন বিহারী শরনার্থীকে নাগরিকত্ব ও ভোটের অধিকার অর্জনের অনুমতি দিয়েছিল। এই আইন বিহারীদের মধ্যে প্রজন্মের ব্যবধান উন্মোচিত করেছিল; তরুন বিহারীরা পরম উল্লাসিত হয়েছিল, কিন্তু অনেক বয়স্ক মানুষ "উৎসাহে ভাটা" অনুভব করেছিল এবং বলেছিল তাদের আসল বাড়ি পাকিস্তানে। অনেক বিহারী এখন বৃহত্তর নাগরিক অধিকার এবং বাংলাদেশের নাগরিকত্ব প্রত্যাশী।

২০০৮ এর ১৯ মে, ঢাকা হাই কোর্ট ১,৫০,০০০ জন শরণার্থী যারা ১৯৭১ এ বাংলাদেশের স্বাধীনতা যুদ্ধের সময় সংখ্যালঘু ছিল, তাদের নাগরিকত্ব ও ভোটের অধিকার অনুমোদন করে। যারা যুদ্ধের পর জন্ম নিয়েছিল তারাও নাগরিকত্ব ও ভোটের অধিকার অর্জন করে। ২০০৮ সালের সাধারন নির্বাচনে অনেক রাজনৈতিক দল বিহারী ভোটের জন্য ক্যাম্পে প্রচারোভিযান চালিয়েছিল এবং দলটি পার্টি ও প্রার্থীদের কাছে গুরুত্বপূর্ন বিবেচিত হয়েছিল। যদিও কোর্টের আইন বলেছিল যে বিহারীরা ডিসেম্বর ২০০৮ নির্বাচনের জন্য নিবন্ধনের যোগ্য, নির্বাচন কমিশন তাদের নিবন্ধিত না করেই ২০০৮ এর আগস্টে তাদের কাজ বন্ধ করে দিয়েছিল।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. শরনার্থী সংকট
titleC. ২০১৪ কালসি সংঘর্ষ
titleD. নাগরিকত্ব ও বিরোধ দূর করার চেষ্টা
উত্তর: titleD
ডেট্রয়েট প্রায় বারটি বড় হাসপাতাল রয়েছে। এদের মধ্যে ডেট্রয়েট মেডিকেল সেন্টার, হেনরি ফোর্ড হেলথ সিস্টেম, সেন্ট জন হেলথ সিস্টেম, জন ডিঙ্গেল মেডিকেল সেন্টার উল্লেখযোগ্য। ডেট্রয়েট মেডিকেল সেন্টার রিসিভিং হসপিটাল এন্ড ইউনিভার্সিটি হেলথ সেন্টার, চিলড্রেন্স হসপিটাল অফ মিশিগান, হার্পার ইউনিভার্সিটি হসপিটাল, হুটজেল ওম্যানস হসপিটাল্রিহ্যাবিলিটেশন ইন্সটিটিউট অফ মিশিগান, সিনাই-গ্রেস হসপিটাল ও ক্যারমানোস ক্যান্সার হসপিটালের সমন্বয়ে গঠিত। ডেট্রয়েট মেডিকেল সেন্টারের ২,০০০ এরও বেশি লাইসেন্সকৃত বিছানা এবং ৩,০০০ অধিভুক্ত চিকিৎসক রয়েছে। এই হাসপাতাল ডেট্রয়েটে সর্ববৃহৎ বেসরকারী নিয়োগদাতা। ওয়েন স্টেট ইউনিভার্সিটি স্কুল অফ মেডিসিনের চিকিৎসকগন এখানে সেবা দিয়ে থাকেন। ২০১০ এর ১৯ মার্চ ভ্যাংগার্ড হেলথ সিস্টেম ডেট্রয়েট মেডিকেল সেন্টারে প্রায় ১.৫ বিলিয়ন ডলার বিনিয়োগের ঘোষণা। এর আওতায় ৮৫৪০ মিলিয়ন ডলার ব্যয়ে হাসপাতালের সম্প্রসারণ এবং সংস্কার রয়েছে, যা বর্তমানে আনুমোদনের আপেক্ষায় আছে। ২০১০ সালে হেনরি ফোর্ড সিস্টেম তাদের হাসপাতালের সম্প্রসারণের লক্ষ্যে আরও ৫০০ মিলিয়ন ডলার বিনিয়োগের ঘোষণা দিয়েছে। এছাড়া প্রতিষ্ঠানটি একটি বায়োমেডিকেল রিসার্চ সেন্টার স্থাপনের ঘোষণা দিয়েছে। ডেট্রয়েটে এসকল হাসপাতাল ছাড়া আরও বিভিন্ন ধরনের আছে, যেমন- উইলিয়াম বিমন্ট হসপিটাল, সেন্ট যোসেফ এন্ড ইউনিভার্সিটি অফ মিশিগান মেডিকেল সেন্টার। এগুলোর অধিকাংশ মূল শহরের অদূরে উপশহরে অবস্থিত।

সঠিক অনুচ্ছেদ শিরোনাম কোনটি?
titleA. স্থাপত্যশৈলী
titleB. অর্থনীতি
titleC. স্বাস্থ্য ব্যবস্থা
titleD. প্রাকৃতিক বৈশিষ্ট্য
উত্তর: titleC
নালপী জনগণ, তীব্বতীয় অভিবাসীদের বংশধর, পশ্চিম এবং মধ্যীয় ভূটানের অধিকাংশ জনগণ কাগ্যু ভাজরায়ানার দ্রুকপা বংশকে অনুসরণ করে।.

শারচপ, সম্ভবত ভূটানের আদি অধিবাসী, পূর্বাঞ্চলে বাস করে। তথ্যানুসারে, কিছু শারচপ পুরানো প্রাক বৌদ্ধ ধর্মের কিছু উপাদানসমেত বৌদ্ধ ধর্ম পালন করে থাকে, যেখানে অন্য শারচপরা সর্বপ্রাণবাদ এবং হিন্দুধর্ম পালন করে থাকে। জাতীয় পরিষদ, আদালত ব্যবস্থাসহ সরকারি অনেক উচ্চ পর্যায়ে প্রচুর শারচপরা রয়েছে।

সরকার কাগ্যু এবং নিনগমা উভয় বৌদ্ধ সম্প্রদায়কে সমর্থন করে। রাজ পরিবার এই দুই সম্প্রদায়ের ধ্যান ধারণাকে মেলে চলে এবং অনেক নাগরিকই “কানয়িন-জুংদ্রিল” যার অর্থ “কাগ্যুপা এবং নিংগমাপা অভিন্ন” ধারণা বিশ্বাসী।

সঠিক অনুচ্ছেদ শিরোনাম কোনটি?
titleA. বৌদ্ধ ধর্ম
titleB. ধর্ম পালনে স্বাধীনতা এবং নিয়ন্ত্রণ
titleC. হিন্দু ধর্ম
titleD. ইসলাম
উত্তর: titleA